
«Мемлекеттік тіл – Тәуелсіздік символы» облыстық байқауын

ұйымдастыру және өткізу 

ережесі

1. Жалпы ережелер

1. Осы ереже мемлекеттік тілді жетік меңгерген этнос өкілдерінің арасында «Мемлекеттік тіл – Тәуелсіздік символы» облыстық байқауын                (бұдан әрі – Байқау) ұйымдастыру және өткізу ретін, қатысу шарттарын, сондай-ақ жеңімпазды, жүлдегерлерді анықтау тәртібін белгілейді.

2.  Байқаудың мақсаты – мемлекеттік тілді жетік меңгерген этнос өкілдері арасында мемлекеттік тілдің қолданыс аясын кеңейту, қазақ тілінің этносаралық қарым-қатынас тілі ретіндегі рөлін күшейту, ұлттық құндылықтарды дәріптеу.

3. Байқаудың міндеті – мемлекеттік  тілді жетік меңгерген этнос өкілдерін анықтау, мемлекеттік тілді меңгерген қоғамдық белсенді азаматтарды ынталандыру.

2. Байқауды өткізу тәртібі

4. Ақмола облысының ішкі саясат басқармасы Байқаудың ұйымдастырушысы болып табылады.
5. Байқау 2026 жылғы қыркүйекте мемлекеттік тілде өтеді. Байқауды өткізу туралы хабарландыру уәкілетті органның әлеуметтік желілерінде жарияланады және мемлекеттік органдарға жолданады.
6. Байқауға қатысушылардың жұмысын бағалау және жүлдегерлерді анықтау үшін қазылар алқасы құрылады.

7. Қазылар алқасының құрамы 3 адамнан тұрады.
8. Қазылар алқасының шешімі хаттама түрінде ресімделеді және оған қазылар алқасының барлық мүшелері қол қояды.

3. Байқауға қатысу тәртібі
9. Байқауға аудандарда, Көкшетау, Қосшы, Степногорск қалаларында іріктеуден өткен, мемлекеттік тілді жетік меңгерген этнос өкілі қатысады.
10. Облыстық кезеңге қатысуға өтінім (әр өңірден 1 адам) тіл саласына жауапты құзыретті орган басшысының қолымен ұсынылуы тиіс.

11. Байқауға қатысу туралы өтінімді 2026 жылғы 1 тамызға дейін Ақмола облысы ішкі саясат басқармасының uvp@aqmola.gov.kz                                                                                                        электронды поштасына «Мемлекеттік тіл – Тәуелсіздік символы» облыстық байқауына деген белгімен қол қойылған және сканерленген өтінімді келесі құжаттармен бірге жолдайды:
1) осы ережедегі қосымша нысанға сәйкес толтырылған өтінім;

2) әлеуметтік желілерде (Instagram, Facebook, TikTok) #memlekettiktil хештегімен жарияланған, жасанды интеллект құралдарын қолдана отырып әзірленген аудиовизуалды өнім сілтемелерімен;
3) өз саласында мемлекеттік тілдің қолдану аясын кеңейтуге бағытталған жоба. 
12. Белгіленген мерзімнен кешіктіріліп ұсынылған өтінімдер қаралмайды.
13. Байқауға ұсынылатын материалдар кері қайтарылмайды.

14. Байқау 2026 жылдың қыркүйек айында Көкшетау қаласында өтеді.

4. Байқау кезеңдері
15. Байқау екі кезеңнен тұрады:
1-кезең. «Үздік цифрлы контент» - жасанды интеллект құралдарын пайдалана отырып әзірленген, сапалы әрі мазмұнды аудиовизуалды өнім ұсыну;
2-кезең. «Қазақ тілін үйренудегі тиімді әдістер» - қазақ тілін меңгеруге арналған тиімді әдістерді көрсетуге, жеке тәжірибесімен бөлісуге, қазақ тілін күнделікті өмірде және кәсіби ортада қолдануды арттыруға бағытталған нақты жобаны презентация түрінде ұсыну.
5. Аудиовизуалды өнімге қойылатын талаптар
16. Аудиовизуалды өнімге мынадай талаптар қойылады:
1) ұзақтығы 2 минуттан 3 минутқа дейін кемінде бір видео;

2) контент мемлекеттік тілде ұсынылуы тиіс;

3) материал әлеуметтік желілерде ашық қолжетімді болуы қажет;

4) авторлық құқық талаптары сақталуы тиіс.

6.Жобаға қойылатын талаптар


17. Байқауға ұсынылатын жобалар төмендегі бағыттардың бірі бойынша әзірленуі керек:

1) қазақ тілін күнделікті өмірде немесе кәсіби ортада қолдануды арттыруға бағытталған бастамаларды ұсыну;


2) қазақ тілін меңгеруге арналған тиімді әдістерді ұсыну;


3) қазақ тілін үйренудегі жеке тәжірибеге негізделген әдістерді ұсыну.

7. Бағалау өлшемшарттары
18. Байқау материалдары мына өлшемшарттар бойынша бағаланады:
1) тақырыпқа сәйкестік;
2) ақпараттың өзектілігі, нақтылығы және шынайлығы;

3) мәселені талдау тереңдігі;
4) материалды ұсыну шеберлігі.


                         8. Байқау қорытындысы туралы
19. Байқау жеңімпазы мен жүлдегерлері арнайы дипломдар, алғыс хаттар және Басқарма бекіткен жүлде қорымен марапатталады.

20. Байқау жеңімпаздары мен жүлдегерлері туралы ақпарат Байқау өткеннен кейін 3 күн ішінде Басқарманың интернет-ресурсына және әлеуметтік желілерге орналастырылады.

Байқаудың өтетін орны мен уақыты қосымша хабарланады.
Байланыс телефондары: 8(7162)401420, 8(775)3810862.                                           
 «Мемлекеттік тіл – Тәуелсіздік символы» облыстық байқауын ұйымдастыру және өткізу ережесіне қосымша

«Мемлекеттік тіл – тәуелсіздік символы» облыстық
байқауына қатысуға өтінім

